101. ΠΡΟΕΔΡΙΚΟΝ ΔΙΑΤΑΓΜΑ της 29 Ιουλ./6 Σεπτ. 1980 (ΦΕΚ Δ΄ 498) Περί τροποποιήσεως του από 5.12.1979 Π.Δ/τος «περί τροποποιήσεως των όρων δομήσεως των γηπέδων των κειμένων εκτός των ρυμοτομικών σχεδίων των πόλεων και εκτός των ορίων των νομίμως υφισταμένων προ του έτους 1923 οικισμών του Νομού Αττικής». Έχοντες υπ' όψει: 1.Τας διατάξεις του από 17 Ιουλ. 1923 Ν.Δ/τος «περί σχεδίων πόλεων κ.λπ. «ως μεταγενεστέρως ετροποποιήθησαν και συνεπληρώθησαν και ειδικώτερον των άρθρ. 9, 10 (παρ. 2) και 85Α αυτού. 2.Τας διατάξεις του Ν.Δ. 8/1973 «περί Γ.Ο.Κ.» ως ετροποποιήθη δια του Ν.Δ. 205/1974 (ΦΕΚ 363/Α΄) και ειδικώτερον των άρθρ. 35 (παρ. 4 και 6),39 (παρ. 1-4 και 6-9), 87 (παρ. 1 εδάφ. β, γ, δ, ε παρ. 2 και παρ. 3) και 125 (παρ. 2 και 3) αυτού. 3.Τας διατάξεις του Νόμ. 947/1979 «περί οικιστικών περιοχών» (ΦΕΚ 169/Α) και ειδικώτερον του άρθρ. 2 (παρ. 3) αυτού. 4.Τας διατάξεις του Νόμ. 1032/1980 «περί συστάσεως Υπουργείου Χωροταξίας, Οικισμού και Περιβάλλοντος» (ΦΕΚ 57/Α΄) και ειδικώτερον των άρθρ. 2, 3, και 7 αυτού. 5.Την από 8.5.1980 εισήγησιν της Διευθύνσεως Ρυθμιστικών Σχεδίων. 6.Την υπ' αριθ. 661/1980 γνωμοδότησιν του Συμβουλίου της Επικρατείας, προτάσει του Υπουργού Χωροταξίας, Οικισμού και Περιβάλλοντος, αποφασίζομεν: Άρθρ.1.-Τροποποιείται το από 5.12.1979 Π.Δ/γμα «περί τροποποιήσεως των όρων δομήσεως των γηπέδων των κειμένων εκτός των ρυμοτομικών σχεδίων των πόλεων και εκτός των ορίων των νομίμως υφισταμένων προ του έτους 1923 οικισμών, του Νομού Αττικής» (ΦΕΚ 707/Δ) κατά το εν (υπ' αριθ. 6443/3) εκ των εν αυτώ μνημονευομένων 278 διαγραμμάτων (υπ' αριθ. Γ. 3448/1979 πράξις του Γενικού Διευθυντού Οικισμού του Υπουργείου Δημοσίων Έργων) και ως προς τους όρους δομήσεως της σημειουμένης εις το συνημμένον τω παρόντι διάγραμμα περιοχής Γ, εμπιπτούσης εντός των διοικητικών ορίων του Δήμου Ελευσίνος και εκτός του εγκεκριμένου ρυμοτομικού σχεδίου αυτού, ώστε να επιτρέπεται εις αυτήν η ανέγερσις μόνον Νοσοκομείου, μετά των βοηθητικών κτιρίων αυτού, και ναϊδρίου ως αύτη εμφαίνεται περικλειομένη δια καφετή γραμμής και διακεκομμένης τοιαύτης μετά τεσσάρων τελειών εις το υπό του Γενικού Διευθυντού Οικισμού θεωρημένον δια της υπ' αριθ. Γ. 19802/1980 πράξεως αυτού σχετικόν πρωτότυπον διάγραμμα υπό κλίμακα 1:5000 του οποίου συνοπτικόν αντίτυπον δημοσιεύεται μετά του παρόντος. Άρθρ.2.-Τα ελάχιστα όρια εμβαδού και διαστάσεων ως και οι λοιποί όροι και περιορισμοί δομήσεως του γηπέδου του κειμένου εντός της κατά τ' ανωτέρω οριζομένης περιοχής Γ καθορίζονται ως ακολούθως: 1.Αρτιότης γηπέδου ως έχει το γήπεδον. 2.Μέγιστον ποσοστόν καλύψεως 20%, συμπεριλαμβανομένου και του ναϊδρίου. 3.Μέγιστον ύψος κτιρίων 24 μέτρα, μετρούμενον εκ του φυσικού ή τεχνητώς διαμορφωμένου πέριξ εδάφους. Ουδέν σημείον του κτιρίου επιτρέπεται να υπερβαίνη το μέγιστον ως άνω επιτρεπόμενον ύψος. Υπεράνω του ως άνω καθοριζομένου μεγίστου ύψους επιτρέπεται η κατασκευή στηθαίου ή κιγκλιδώματος ύψους ενενήκοντα εκατοστών (0,90) έως ενός μέτρου και δέκα εκατοστών του μέτρου (1,10), στέγης και καπνοδόχων. Εις περίπτωσιν κατασκευής στέγης το ως άνω καθοριζόμενον μέγιστον ύψος προσαυξάνεται κατά έν μέτρον και είκοσιν εκατοστά του μέτρου (1,20). Υπεράνω του μεγίστου ύψους των κτιρίων και εκτός των ανωτέρω αναφερομένων κατασκευών επιτρέπονται και αι κατασκευαί, αι οποίαι ορίζονται υπό των διατάξεων του άρθρ. 87 του Ν.Δ. 8/1973 «περί Γ.Ο.Κ.» ως μεταγενεστέρως ετροποποιήθη, ήτοι παρ 1 εδάφια β, γ, δ, ε και παρ. 2 και 3. 4.Συντελεστής δομήσεως 0,8 συμπεριλαμβανομένου και του ναϊδρίου. 5.Αποστάσεις των κυρίων κτιρίων εκ των ορίων του γηπέδου και των υφισταμένων ορίων των οδών 15 μέτρα τουλάχιστον, των δε βοηθητικών κτιρίων 2,50 μέτρα τουλάχιστον εκ της περιφράξεως. Τα θυρωρεία δύναται να τοποθετηθούν εις την περίφραξιν ή εσώτερον αυτής. 6.Μέγιστος επιτρεπόμενος αριθμός ορόφων έξ. Επιτρέπεται η κατασκευή μεσωρόφου βοηθητικών εγκαταστάσεων του κτιρίου, πλέον των έξ ορόφων ο οποίος δεν προσμετρείται εις τον συντελεστήν δομήσεως του γηπέδου. 7.Επιτρέπεται η τοποθέτησις κυρίων χώρων εις το υπόγειον, συναφών με την λειτουργίαν του κτιρίου, τούτων προσμετρούμενον εις τον συντελεστήν δομήσεως του γηπέδου. 8.Δια τα βοηθητικά κτίσματα υπεράνω του ανωτάτου ύψους του κτιρίου ως και δια το ύψος των ορόφων κυρίας χρήσεως εφαρμόζονται αναλόγως αι διατάξεις των παρ. 4 και 6 του άρθρ. 35 του Ν.Δ. 8/1973 «περί Γ.Ο.Κ.», δια δε τας διαστάσεις προαιρετικώς ακαλύπτων τμημάτων του οικοπέδου αι διατάξεις του άρθρ. 39 του αυτού ως άνω Ν.Δ/τος, ως ετροποποιήθη δια του Ν.Δ. 205/1974 (ΦΕΚ 363/Α΄), πλην των διατάξεων των παρ. 5 και 10 αυτού. 9.Κατά τα λοιπά ισχύουν αι μη αντικείμεναι διατάξεις εις τας ανωτέρω: α)των άρθρ. 1 και 11 του από 6.10.1978 Π.Δ/τος «περί καθορισμού των όρων και περιορισμών δομήσεως των γηπέδων των κειμένων εκτός των ρυμοτομικών σχεδίων των πόλεων και εκτός των ορίων των νομίμως υφισταμένων προ του έτους 1923 οικισμών» (ΦΕΚ 538/Δ΄) και β)αι λοιπαί διατάξεις του Ν.Δ. 8/1973 «περί (Αντί για τη σελ. 294,439) Σελ. 294,439(α) Τεύχος Ζ63-Σελ. 79 Σχέδια Πόλεων 23.Δ.α.101 Γ.Ο.Κ.» ως ετροποποιήθη δια του Ν.Δ. 205/1974 (ΦΕΚ 363/Α΄). 10.Πάσα διάταξις αντικειμένη εις τας ανωτέρω καταργείται. 